# Com començar

Aquesta és una introducció al &kmail; i el seu ús de manera que pugueu començar a treballar amb ell ara mateix. Per a més informació, vegeu la secció Usar el &kmail;.

## Assistent de comptes

Assistent de comptes Assistent de comptes

Assistent de comptes

La primera vegada que executeu el &kmail;, aquest us donarà la benvinguda amb l'Assistent de comptes.

Si en qualsevol moment necessiteu executar l'assistent de comptes una altra vegada, el trobareu a Arranjament Afegeix un compte.

L'assistent us guiarà a través del procés de la creació de comptes per al correu electrònic. Les pantalles poden variar depenent del que l'assistent pugui determinar per si mateix. A continuació es mostra un resum de les pantalles que poden sorgir durant l'ús d'aquest assistent.

- Proporcioneu les dades personals és la primera pantalla de l'assistent. Se us demanarà la informació bàsica del compte: Nom complet:, Adreça de correu i una Contrasenya. De manera predeterminada, es deixa marcada l'opció Cerca els ajustaments del proveïdor a Internet, l'assistent intentarà recuperar la informació necessària des del servidor. Desmarqueu-la si sou un usuari expert, i necessiteu establir una configuració avançada. Feu clic al botó Següent una vegada hàgiu finalitzat.

  Si utilitzeu la verificació de Gmail en 2 passos, haureu de generar una contrasenya específica de l'aplicació, dins dels ajustaments de seguretat de Gmail i introduir-la al quadre de text de la contrasenya.

- Si voleu assegurar la vostra comunicació amb GnuPG, podeu generar una clau nova i publicar-la en un servidor de claus públic o importar-ne una d'existent.

  Quan envieu correu, el &kmail; cercarà automàticament les claus d'encriptatge dels destinataris i assegurarà el correu quan trobi les claus per a cada destinatari. També signarà el correu criptogràficament de manera que es pugui verificar que els missatges no han estat alterats.

- La pantalla Seleccioneu el tipus de compte serà la pròxima si l'assistent no pot determinar el tipus de compte. Seleccioneu-lo des de la llista (si no el sabeu, haureu de posar-vos en contacte amb el proveïdor de correu electrònic). Si el tipus de compte que no es troba a la llista, feu clic al botó Cerca'n més a Internet. Una vegada seleccionat, feu clic al botó Següent i se us presentarà la pantalla Ajustaments personals.

  La pantalla Proporcioneu les dades personals es mostrarà una altra vegada amb els detalls del servidor, si l'assistent ha tingut èxit en la determinació del tipus de compte. Feu clic a Finalitza per a configurar el compte, completar l'assistent i tancar la finestra.

- La pantalla Ajustaments personals es mostrarà si heu introduït el tipus de compte. Comproveu en aquesta pàgina que la informació és correcta. Seleccioneu Descarrega tots els missatges per a ús fora de línia si voleu que els vostres missatges estiguin disponibles quan no tingueu una connexió a Internet (sols &imap;). Feu clic al botó Següent una vegada hàgiu finalitzat.

- El vostre compte estarà configurat, i podeu fer clic al botó Finalitza per a completar l'assistent i tancar la finestra.

Per a crear manualment els comptes, continueu llegint la resta d'aquest document.

## Inici ràpid per a la configuració manual

La finestra de configuració consta de sis seccions: Identitats, Comptes, Aparença, Editor, Seguretat, Miscel·lània i Connectors.

Per a començar a enviar i rebre missatges tan sols és necessari que modifiqueu algunes opcions a les pàgines Identitats i Comptes.

### Establir la vostra identitat

Les opcions de la pàgina Identitats són força evidents. Seleccioneu la vostra identitat predeterminada, feu clic a Modifica. Ompliu el camp El vostre nom amb el nom complet (&pex;, `Jordi Exemple`) i el camp Organització (opcional) amb la informació adequada.

Tot seguit, ompliu el camp Adreça de correu amb la vostra adreça de correu electrònic (&pex;, `jordi@exemple.cat`).

Si utilitzareu PGP o GnuPG, podeu establir les claus &openpgp; i/o els certificats &smime; a la pestanya Criptografia.

De manera opcional, podeu anar a la pestanya Signatura i introduir la vostra signatura. Aquesta serà un text breu que s'afegirà automàticament a tots els vostres missatges. No té res a veure amb les signatures digitals.

### Establir el vostre compte

La pàgina Comptes conté els ajustaments que informen el &kmail; de com enviar i rebre els vostres missatges de correu electrònic. Molts d'aquests ajustaments poden variar depenent en gran mesura de la configuració del vostre sistema i del tipus de xarxa en la que es trobi el vostre servidor de correu electrònic. Si no sabeu quins ajustaments escollir o què posar en un camp, consulteu amb el vostre proveïdor de serveis d'Internet (ISP) o a l'administrador del vostre sistema.

#### Enviar missatges

La pestanya Envia proporciona una llista amb diverses maneres d'enviar missatges. El primer element de la llista és amb el que de manera predeterminada enviareu els missatges. Utilitzant el botó Afegeix... i podreu omplir el camp Nom amb un nom descriptiu (&pex;, `El meu compte de correu`). Feu clic a Crea i configura i ompliu el camp Servidor del correu de sortida amb el nom i domini d'aquest (&pex;, `smtp.proveïdor.cat`). Probablement us caldrà modificar el paràmetre Port (de manera predeterminada és el `25`).

La manera d'enviar els missatges que es configuri aquí serà emprada per la vostra identitat predeterminada i per totes les altres identitats per a les que no heu definit una manera d'enviar els missatges. Podeu emprar maneres diferents d'enviar els missatges seleccionant la casella de selecció Compte sortint a la pestanya Avançat de la pàgina Identitats.

Al capítol Configuració trobareu una descripció de les altres opcions.

#### Opcions tan sols de rellevància per al servidor Kolab

Quan es configuri un compte SMTP amb un servidor Kolab, haureu de marcar l'opció El servidor requereix autenticació i omplir l'adreça de correu electrònic de l'usuari junt amb la contrasenya de Kolab en els camps Usuari i Contrasenya. Després seleccioneu la pestanya Seguretat i feu clic a sobre del botó Detecta automàticament per a una configuració automatitzada de la Seguretat. L'opció predeterminada hauria de ser TLS/PLAIN. El servidor Kolab també accepta SSL/PLAIN. Per descomptat, aquestes opcions també es poden configurar manualment.

### Rebre missatges

De manera predeterminada, les Carpetes locals (safata d'entrada, sortida, enviats paperera, esborranys i plantilles) amb les dades d'una carpeta Maildir local estan predefinides en aquesta pestanya. Mitjançant la llista desplegable podreu seleccionar les Opcions de recuperació per a aquestes carpetes.

Per a configurar un compte perquè rebeu el correu, premeu el botó Afegeix... a la pestanya Rebre. Se us preguntarà pel tipus de compte. La majoria d'usuaris haurien de seleccionar Servidor de correu POP3 o Servidor de correu IMAP. Si voleu utilitzar un fitxer de bústia local, si us plau, vegeu la &PMF; sobre el blocatge d'un fitxer.

Se us apareixerà una finestra de configuració pel compte. Primer, ompliu el camp Nom del compte amb un nom per al vostre compte. Podeu escollir qualsevol nom que desitgeu. Després haureu d'omplir els camps Nom d'usuari, Contrasenya i Servidor de correu entrant amb la informació obtinguda del vostre ISP o administrador del sistema. No us caldrà canviar l'arranjament del Port (el valor preestablert per a POP3 és `110`, per a IMAP serà el `143`).

#### Opcions tan sols de rellevància per a IMAP

Si marqueu Compacta automàticament les carpetes el &kmail; eliminarà del servidor els missatges esborrats tan aviat com abandoneu la carpeta a on es troben. D'altra manera els missatges tan sols es marcaran com a esborrats i haureu de compactar manualment les carpetes utilitzant l'element del menú Fitxer Compacta totes les carpetes.

Si marqueu Mostra les carpetes ocultes, també es mostraran totes les carpetes en què el seu nom comenci per un punt.

#### Opcions tan sols de rellevància per a POP3

Seleccioneu Deixa els missatges recuperats al servidor si voleu deixar-los al servidor després de descarregar-los.

Seleccioneu Inclou en la comprovació manual del correu si voleu que es comprovi el correu d'aquest compte en utilitzar Fitxer Comprova el correu. Si desseleccioneu aquesta opció encara podreu comprovar si hi ha missatges nous amb Fitxer Comprova el correu a.

Seleccioneu Habilita l'interval de comprovació del correu si desitgeu que el &kmail; comprovi els nous missatges automàticament. L'interval pot especificar-se al quadre de sota Interval de comprovació del correu.

entrada és la carpeta predeterminada a on es deixaran els missatges. Si per algun motiu voleu canviar-la, podeu fer-ho amb Carpeta de destinació. Però probablement el que voleu és un filtre, el qual no té res a veure amb aquesta opció.

Amb Preordre podreu especificar qualsevol programa que el &kmail; hagi d'executar just després de descarregar el correu. Si us plau, especifiqueu el camí complet (no empreu ~) i cal tenir present que el &kmail; no continuarà a menys que el programa finalitzi.

Al grup Arranjament POP podreu seleccionar Usa el paral·lelisme per a una baixada de correu més ràpida, si això està acceptat pel servidor. Haureu d'emprar-lo amb cura per a assegurar-vos que funciona.

#### Opcions per a IMAP i POP3

El &kmail; accepta l'encriptatge mitjançant SSL/TLS i STARTTLS (el SSL/TLS hauria de ser el preferit si està disponible).

Per a POP3 el &kmail; accepta:

- Autenticació Text en clar,

- PLAIN,

- LOGIN,

- CRAM-MD5 (recomanat si DIGEST-MD5 no està disponible),

- DIGEST-MD5 (recomanat),

- NTLM,

- GSSAPINTLM i

- APOP.

DIGEST-MD5,CRAM-MD5 i APOP són intrínsecament segurs, les altres opcions tan sols són segures quan s'estan usant conjuntament amb SSL o TLS. Tan sols hauríeu d'usar Text en clar si el servidor no accepta cap altre mètode d'autenticació. Addicionalment, IMAP accepta anònim, però no APOP. Finalment, usar el botó Detecta automàticament en la pestanya Seguretat per a seleccionar automàticament l'arranjament més segur acceptat pel servidor.

Ara ja està llest per enviar i rebre correu. Per als comptes IMAP, simplement després d'obrir les carpetes a l'arbre de carpetes de la finestra principal del &kmail;, aquest es connectarà al vostre servidor i mostrarà els missatges que hi trobi. Per a POP3 useu Fitxer Comprova el correu.

## Comprovar la configuració

Primerament, hauríeu d'enviar-vos un correu a vosaltres mateixos per a comprovar la vostra configuració. Per a enviar un missatge, premeu &Ctrl;N, seleccioneu la icona Missatge nou o seleccioneu l'element del menú Missatge Missatge nou.... Apareixerà la finestra de l'editor. Ompliu el camp A: amb la vostra adreça de correu electrònic i escriviu qualsevol cosa al camp Assumpte:. Envieu el missatge seleccionant Missatge Envia el correu.

Per a comprovar el vostre correu, seleccioneu Fitxer Comprova el correu. A la cantonada inferior dreta de la finestra principal hi haurà una barra de progrés indicant quants missatges hi ha per a descarregar. Si rebeu el missatge que acabeu d'enviar: Felicitats! Si no és així i rebeu qualsevol missatge d'error mentre esteu comprovant la vostra configuració, assegureu-vos que la vostra connexió a xarxa és funcional i torneu a comprovar les vostres opcions a Arranjament Configura el &kmail;....