# Usar el &kmail;

## La finestra principal

La finestra principal és la que apareix quan s'engega el &kmail;. De manera predeterminada es divideix en tres subfinestres:

Llistat de carpetes (a l'esquerra)

- La subfinestra Carpeta La subfinestra Carpeta

  La subfinestra Carpeta

  Aquesta subfinestra conté una llista de les carpetes de missatges (d'altres programes de correu les anomenen bústies). Per a seleccionar una carpeta, feu clic a sobre seu. Els missatges continguts en la carpeta apareixeran a la subfinestra de capçaleres. La llista de carpetes pot mostrar-se tant en el mode de vista curta, ocupant una petita porció al costat esquerre de la pantalla, i en vista llarga, ocupant tota la part esquerra de la pantalla però que és capaç de mostrar més bústies. Podeu canviar entre aquests modes de vista a Aparença/Format en el diàleg Arranjament Configura el &kmail;.... La secció superior de la subfinestra de carpetes conté enllaços ràpids a les vostres carpetes preferides. Afegiu aquí les carpetes mitjançant el menú contextual del &BDR;, opció Afegeix a les carpetes preferides. Per a informació detallada sobre com utilitzar-les, vegeu la secció Carpetes.

Llista de missatges (a dalt a la dreta)

- La llista de missatges amb la vista del missatge La llista de missatges amb la vista del missatge

  La llista de missatges amb la vista del missatge

  Aquesta subfinestra llista la informació de les capçaleres (les etiquetes d'estat del missatge, remitent, assumpte, data i de manera opcional la mida) dels missatges a la carpeta seleccionada. Fent clic a sobre d'una capçalera seleccionareu aquest missatge i es mostrarà a la subfinestra de missatges, també podreu seleccionar més d'un missatge mantenint premuda la tecla &Ctrl; i fent clic a sobre dels missatges. Canvieu la vista de la llista de missatges seleccionant Visualitza Llista de missatges Tema. Disposeu de diverses opcions.

  - Clàssic Un tema senzill, compatible amb els anteriors, de fila única amb columnes ordenables fent-hi clic.

  - Intel·ligent Un tema sofisticat multilínia i multielement amb icones d'estat, columnes no ordenables.

  - Intel·ligent amb estat clicable Un tema sofisticat multilínia, multielement, amb icones d'estat i icones ordenables fent-hi clic.

  - Configura... Permet personalitzar el vostre propi tema per a la Llista de missatges, &pex;, afegir o treure columnes de la barra d'ordenació clicable.

  Si heu triat un tema amb estat clicable, podreu ordenar els missatges fent clic a sobre de la columna que voleu ordenar. Si feu clic a sobre de la mateixa columna més d'una vegada, l'ordenació canviarà entre ascendent i descendent, i poden haver-hi disponibles diversos criteris d'ordenació alternatius (com l'ordenació segons l'estat, quan feu clic a sobre de la capçalera de la columna Assumpte). En fer clic amb el &BDR; a sobre de la capçalera de la llista es mostrarà un menú emergent, el qual permet mostrar o ocultar les columnes a la llista. Podeu personalitzar les columnes visibles a la barra d'ordenació. Per a més detalls, vegeu Configurar l'aparença de la llista de missatges.

Subfinestra de vista prèvia del missatge (predeterminada, avall a la dreta)

- Aquesta subfinestra mostra el missatge seleccionat. A continuació trobareu les opcions per a ajustar la finestra del lector a les vostres preferències.

  La part superior de la finestra del lector conté diverses opcions de capçalera. Aneu a Visualitza Capçaleres i proveu fins a trobar una que us agradi! Els detalls per a les diferents capçaleres són els següents:

  - Capçaleres corporatives Una capçalera mínima amb el títol, De i A, amb un disseny gràfic.

  - Capçaleres sofisticades Una capçalera mínima amb una notificació sobre l'estat de correu brossa.

  - Capçaleres breus El títol, i entre parèntesis trobareu el De i la data.

  - Capçaleres estàndard El títol, De i A.

  - Capçaleres llargues El títol, la data, De i A.

  - Totes les capçaleres Llista tot el que sempre es vol saber sobre el correu electrònic, incloent-hi tots els servidors i escàners de virus/correu brossa pels que ha passat, &etc;

  - Capçaleres personalitzades Vegeu Capçaleres: a la Configuració de la finestra de missatges per a configurar les capçaleres personalitzades que es poden seleccionar aquí.

  - Exemple Un exemple de capçalera des de l'opció Baixa temes nous....

  - Exemple sofisticat Un exemple de capçalera sofisticada des de l'opció Baixa temes nous....

  - Baixa temes nous... Permet descarregar temes personalitzats creats per altres usuaris del &kmail;.

  Si preferiu veure el correu electrònic en format &HTML; en lloc de text net (el predeterminat), feu clic a la barra situada a la part esquerra de la subfinestra. El text de la barra us informarà en quina vista us trobeu. Si no trobeu aquesta barra, la podeu habilitar en el diàleg Arranjament Configura el &kmail;..., a la pàgina Aparença des de la pestanya Finestra de missatges, i seleccioneu Mostra la barra d'estat &HTML;.

  Si voleu canviar la forma com apareixen els adjunts als vostres missatges, aneu a Visualitza Adjunts. Les vostres opcions són les següents:

  - Com a icones, tots els adjunts apareixeran com a icones a la part inferior del missatge.

  - Intel·ligents mostrarà els adjunts com a icones, llevat que el missatge suggereixi que s'han de mostrar inclosos. Podeu suggerir que certs adjunts s'hagin de presentar inclosos en els vostres propis missatges seleccionant Suggereix mostrar automàticament en el diàleg de propietats de l'adjunt.

  - Inclosos mostra el contingut dels adjunts a la part inferior del missatge. Hi ha adjunts que no es poden mostrar, &pex;, els fitxers comprimits, encara es mostraran com una icona.

  - Oculta no mostrarà els adjunts.

  Per a missatges complexos podeu mostrar l'estructura del missatge seleccionant Visualitza Mostra l'estructura del missatge, es mostrarà al visor de l'estructura del missatge sota la subfinestra de vista prèvia.

  Podeu desplaçar-vos a través de la pàgina del missatge emprant les tecles &PgUp; i &PgDn; o línia a línia emprant les tecles &Up; i &Down;. També podeu utilitzar les dreceres de teclat per a saltar entre els vostres missatges sense que calgui utilitzar el ratolí.

## Dreceres de teclat

Les següents dreceres de teclat estan acceptades a la finestra principal:

Drecera de teclat | Acció
Espai | Desplaça cap avall en el missatge actual o passa al següent missatge si ja estàveu al final.
&Right; o N | Passa al següent missatge a la carpeta actual i mostra la vista prèvia.
&Left; o P | Passa al missatge anterior a la carpeta actual i mostra la vista prèvia.
&Alt;&Right; | Desplaça cap avall la llista de missatges a la carpeta actual, la vista prèvia no canviarà.
&Alt;&Left; | Desplaça cap amunt la llista de missatges a la carpeta actual, la vista prèvia no canviarà.
+ | Passa al següent missatge sense llegir a la carpeta actual.
- | Passa al missatge anterior sense llegir a la carpeta actual.
&Ctrl;+ | Passa a la següent carpeta amb missatges sense llegir.
&Ctrl;- | Passa a la carpeta anterior amb missatges sense llegir.
&Alt;&Up; | Passa a la carpeta següent a la llista de carpetes (si la llista té el focus).
&Alt;&Down; | Passa a la carpeta anterior a la llista de carpetes (si la llista té el focus).
&Ctrl;&Left; | Posa el focus sobre la carpeta anterior. Utilitzeu la drecera &Ctrl;&Space; per a entrar de facto a la carpeta.
&Ctrl;&Right; | Posa el focus sobre la carpeta següent. Utilitzeu la drecera &Ctrl;&Space; per a entrar de facto a la carpeta.
&Ctrl;&Space; | Introduïu la carpeta que té el focus, &pex;, la carpeta on navegàveu utilitzant &Ctrl;&Left; o &Ctrl;&Right;.
&Maj;&Left; i &Maj;&Right; | Selecciona els missatges que hi ha a la subfinestra de capçaleres, començant pel missatge actual.

Per a més dreceres de teclat podeu mirar al diàleg Arranjament Configura les dreceres....

## La finestra de l'editor

La finestra de l'editor s'utilitza per a escriure missatges nous, respondre i reenviar. Es pot invocar de diverses maneres. Aquí trobareu les diferents opcions per a l'edició de missatges.

### Editar un missatge

Missatge nou...

- La finestra de l'editor Missatge nou es pot invocar de les següents maneres:

  - Fitxer Nou Missatge nou...

  - Missatge Missatge nou...

  - La icona Nou sobre la barra d'eines principal.

  Per a escriure el vostre missatge, ompliu els camps apropiats a la finestra de l'editor. Utilitzeu el menú Visualitza per a seleccionar els camps de la capçalera que es mostraran. Algunes opcions de camp ofereixen una casella de selecció Fixada, que si se selecciona, la selecció romandrà com a predeterminada quan s'obri una nova finestra de l'editor. La següent llista descriu les diferents capçaleres.

  - La llista desplegable Identitat permet seleccionar la identitat a utilitzar.

  - La llista desplegable Diccionari permet triar el diccionari a utilitzar amb la correcció ortogràfica.

  - La Carpeta per al correu enviat permet canviar la ubicació per a desar els correus enviats.

  - El Transport de correu permet seleccionar el servidor de correu sortint que s'utilitzarà.

  - Els camps tradicionals De:, Respon a:, A: i Assumpte:.

  - L'opció Usa un tipus de lletra d'amplada fixa permet alternar l'activació d'aquests tipus de lletra.

  - Els Retalls permeten mostrar la finestra de retalls per a emmagatzemar i utilitzar parts del text emprades amb freqüència.

  - El Traductor permet traduir el text dins de la finestra de l'editor.

  Hi ha una varietat de dreceres de teclat per a ajudar-vos a escriure els missatges. El botó Selecciona... que hi ha al costat dels camps A:, CC: i BCC: cridaran a la llibreta d'adreces perquè pugueu seleccionar les adreces des d'aquí.

  En començar a escriure una adreça en els camps A:/CC:/BCC:, apareixerà un menú emergent que oferirà completar les adreces que heu utilitzat recentment o que es trobin a la llibreta d'adreces. Si no us agrada el menú emergent automàtic, el podeu inhabilitar fent clic amb el &BDR; a sobre del camp i escollint un mode de compleció diferent.

  Sempre que vulgueu afegir-hi més d'un destinatari en un dels camps, utilitzeu una coma per a separar cada adreça de la següent. Podríeu necessitar especificar adreces completes (&pex;, `usuari@exemple.cat`) fins i tot per a usuaris locals, depenent de la configuració en el vostre sistema.

  Quan hàgiu finalitzat, feu clic a la icona Envia (el sobre) per a enviar-lo immediatament o feu clic a la icona A la cua per a deixar el missatge a la safata de sortida. Si encara no heu finalitzat el vostre missatge, seleccioneu Missatge Desa com a esborrany per a desar-lo i editar-lo més tard. Si voleu imprimir el missatge, seleccioneu Missatge Vista prèvia d'impressió... per a obtenir una vista prèvia del missatge, i Missatge Imprimeix... per a imprimir-lo.

  Missatge Envia més tard permet programar els missatges de correu electrònic per a enviar-los en una data i hora específiques. Per a més detalls, vegeu Agent per a enviar més tard.

Fitxer Nou Missatge des d'una plantilla `La meva super plantilla`

- Editar un missatge nou des d'una plantilla és útil si heu creat una obra mestra de missatge que voleu desar com a plantilla per al seu ús en futurs missatges nous. Seleccioneu Missatge Desa com a plantilla i això posarà la vostra nova plantilla a la carpeta Plantilles:. Podreu revisar la plantilla en qualsevol moment seleccionant-la en aquesta carpeta. La plantilla desada apareixerà ara llistada en aquest menú que s'utilitzarà per als missatges nous. Per a obtenir més detalls sobre com editar un missatge, vegeu Editar un missatge nou.

### Signar i encriptar els missatges

Si voleu enviar un missatge encriptat o signat digitalment, seleccioneu les icones Signa el missatge o Encripta el missatge des de la barra d'eines. A més, podeu seleccionar el format que s'utilitzarà per a signar i/o encriptar el missatge. Segons els programes d'encriptatge instal·lats podreu triar entre:

Qualsevol

- El &kmail; emprarà un format que puguin comprendre tots els destinataris del missatge. Podeu indicar el format preferit dels destinataris a la llibreta d'adreces del &kde;.

OpenPGP inclòs (desaprovat)

- Aquest format està obsolet. Si l'useu, tan sols se signarà i/o encriptarà el text del missatge. Els adjunts ni se signaran ni s'encriptaran. Els missatges &HTML; no es poden signar amb aquest format. Tan sols l'hauríeu d'emprar si és necessari, &ead;, si envieu missatges a usuaris de clients de correu que no poden treballar amb els formats més avançats.

OpenPGP/&MIME;

- Aquest format és el successor del format OpenPGP inclòs. Si l'useu, el text del missatge i tots els adjunts se signaran i/o encriptaran (almenys de manera predeterminada). Aquest format és el recomanat si empreu OpenPGP.

S/&MIME;

- Aquest és un format alternatiu a OpenPGP/&MIME;. Si l'useu, el text del missatge i tots els adjunts se signaran i/o encriptaran (almenys de manera predeterminada). És el format més emprat a les empreses.

S/&MIME; opac

- Aquest format és una variant de S/&MIME;. Tan sols s'hauria d'emprar si fos necessari.

### Crear missatges &HTML;

Cal tenir en compte que els missatges &HTML; solen ser una molèstia, pel que, hauríeu d'evitar enviar missatges &HTML; sempre que fos possible. En particular, no n'hauríeu d'enviar a una llista de correu tret que es permetin de forma explícita.

Per a poder crear missatges &HTML;, primer haureu d'habilitar les eines de marcat. Per a fer-ho habiliteu Edició de text enriquit en el menú Opcions. Apareixerà una barra d'eines amb diverses eines per a donar format al missatge. Mitjançant la llista desplegable, podreu seleccionar entre text estàndard i sis tipus diferents de llistes (tres llistes d'ordenació amb diferents símbols i tres llistes numerades amb diferent numeració). A més, podreu seleccionar la família tipogràfica, la mida de la tipografia, l'estil de la tipografia (negreta, cursiva, subratllada) i el color del text. Per acabar, però no menys important, podreu triar l'alineació del text (a l'esquerra, al centre o a la dreta).

Actualment no és possible crear taules i imatges incrustades.

### Afegir adjunts

Podeu adjuntar fitxers al missatge emprant un dels següents mètodes:

- Fent clic a la icona Adjunta un fitxer (clip de paper) i seleccionar el fitxer que voleu adjuntar;

- Arrossegant un fitxer des de l'escriptori o una altra carpeta cap a la finestra de l'editor;

- Arrossegant un missatge des del llistat de missatges del &kmail; cap a la finestra de l'editor -aquest missatge serà adjuntat-;

- Seleccionant una de les opcions en el menú Adjunta.

- Seleccionant Missatge Insereix un fitxer de text recent.

Una vegada adjuntat un fitxer al missatge, aquest apareixerà a la subfinestra d'adjunts a la part inferior de la finestra de l'editor. Podeu utilitzar el &BDR; a sobre de cada adjunt per a Visualitza, Desa com a... o Elimina l'adjunt.

Utilitzeu l'element Propietats per a obrir el diàleg Propietats de l'adjunt. El primer camp conté el tipus &MIME; de l'adjunt. Just després el camp Nom, el qual hauria de ser informat automàticament amb el valor apropiat. Algunes vegades el valor del tipus &MIME; està mal indicat. En aquest cas podreu indicar qualsevol valor o escollir-ne un des de la llista de tipus &MIME; més comuns. També podreu seleccionar un mètode de codificació per al fitxer des de la llista d'opcions de codificació (normalment, el valor predeterminat funciona afinadament). Marqueu l'opció Suggereix mostrar automàticament si voleu suggerir al destinatari que mostri (inclòs) aquesta part a la vista del missatge, en comptes de la icona de vista predeterminada. Que funcioni o no dependrà del client de correu del destinatari i de les seves preferències.

També es poden adjuntar claus públiques emprant les opcions apropiades en el menú Adjunta. Les claus GnuPG són tractades com a fitxers adjunts.

### Revisió ortogràfica del missatge

El &kmail; verificarà automàticament l'ortografia del missatge (en el mode &HTML; això actualment no funciona) i mostrarà les paraules desconegudes emprant el color vermell. Si n'hi ha masses, el &kmail; inhabilitarà la seva comprovació. Per a triar l'idioma que s'utilitzarà, seleccioneu Visualitza Diccionari. Podeu inhabilitar la comprovació automàtica de l'ortografia en el menú Opcions.

Si necessiteu escriure correus en diferents idiomes, habiliteu el menú desplegable Diccionari amb l'element de menú Visualitza Diccionari. L'ús d'aquesta llista desplegable us permetrà canviar l'idioma del corrector ortogràfic amb un clic del ratolí.

Per a revisar l'ortografia del missatge emprant un diàleg, seleccioneu Eines Ortografia.... El &kmail; utilitza el &sonnet; per a fer-ne la revisió, el qual és el frontal del &kde; per als revisors ortogràfics ispell o aspell. Cal tenir present que primer podríeu necessitar configurar-lo utilitzant Arranjament Corrector ortogràfic....

### Configuració de l'eina per als retalls de text

Quan s'està editant a la finestra de l'editor, podreu emmagatzemar com a retalls parts del text emprades amb freqüència. Per a configurar les capacitats de la part dels retalls, seleccioneu Visualitza Retalls a la barra de menús. Apareixerà una subfinestra nova al costat de l'editor.

Per a afegir un retall nou a la subfinestra de retalls, feu clic a la subfinestra, feu clic a Afegeix un retall en el menú contextual. Apareixerà un diàleg d'edició de retalls en el qual podreu afegir text nou i se li podrà donar un nom al retall. També es podrà associar una Drecera amb el retall. Els retalls es poden agrupar creant grups i afegint retalls a un grup concret. Si voleu veure el text emmagatzemat en una finestra emergent passeu el cursor del ratolí per sobre del títol del retall.

L'eina Retalls permet tenir un text variable en llocs predefinits cada vegada que inseriu un retall en un fitxer. Per a aconseguir això, Retalls proporciona un mecanisme de variables propi. Podeu inserir variables en el mateix text del retall utilitzant separadors ( $ ) que envoltin els noms de les variables. Per exemple: $nomdevariable$, $numerofactura$, $numsetmana$.

El separador de variables es pot canviar a un altre caràcter canviant el `snippetDelimiter` a la secció [SnippetPart] del fitxer de configuració per als retalls de text, el qual es troba a $KDEHOME/share/config/kmailsnippetrc.

    snippetDelimiter=$

### Usar el traductor integrat

L'editor del &kmail; 2 proporciona un traductor integrat al qual es pot accedir seleccionant Visualitza Traductor des de la barra de menús. Apareixerà una nova subfinestra a la part inferior de l'editor.

Per a traduir una secció de text, seleccioneu primer el text que voleu traduir al quadre amb Deixeu anar el text que voleu traduir. Seleccioneu l'idioma actual a la llista desplegable Des de:. Seleccioneu l'idioma al qual voleu traduir a la llista desplegable A: i feu clic al botó Tradueix. El text traduït es mostrarà al quadre del costat. Si necessiteu traduir en l'altra direcció, podeu fer clic al botó Inverteix. Per a netejar tot el text, feu clic al botó Neteja.

## Carpetes de missatges

Exemple de configuració de la carpeta Exemple de configuració de la carpeta

Exemple de configuració de la carpeta

Les carpetes de missatges s'empren per a organitzar els missatges de correu. Quan engegueu el &kmail; per primera vegada es crearà la carpeta Carpetes locals contenint les carpetes entrada, sortida, enviats, paperera, esborranys i plantilles. Cadascuna d'aquestes carpetes tenen funcions especials:

entrada:

- A on, el &kmail; deixarà de manera predeterminada els missatges nous en comprovar si hi ha correu nou.

  Els comptes &imap; no utilitzaran aquesta safata d'entrada. La safata d'entrada es troba al servidor &imap;.

sortida:

- A on es deixaran els missatges en espera de ser entregats. Cal tenir present que no els hi haureu d'arrossegar per a enviar-los, en comptes d'això utilitzeu la icona Envia a la finestra de l'editor.

enviats:

- De manera predeterminada conté còpies de tots els missatges que heu enviat.

paperera:

- De manera predeterminada conté tots els missatges que heu mogut a la paperera.

esborranys:

- Conté els missatges que heu començat a editar però en comptes d'enviar-los els heu desat en aquesta carpeta mitjançant Missatge Desa com a esborrany.

plantilles:

- Aquesta carpeta conté les plantilles creades a través de Missatge Desa com a plantilla a la finestra de l'editor. Per a obtenir més informació, vegeu Editar plantilles noves.

### Crear i usar les carpetes

Organitzeu els vostres correus electrònics, &pex;, per llistes de correu, rebuts de factures, &etc;, creant carpetes noves. Per a crear una carpeta nova, seleccioneu Carpeta Afegeix una carpeta... o Afegeix una carpeta... des del menú contextual del &BDR;. Apareixerà un diàleg, introduïu el nom de la carpeta nova en el quadre de text. Podreu personalitzar completament cada carpeta, &pex;, les vistes, les respostes, &etc; en les propietats d'una carpeta, seleccioneu la carpeta que voleu modificar a la subfinestra de carpetes i seleccioneu Propietats de la carpeta des del menú contextual del &BDR;. Per a més detalls, vegeu Propietats de la carpeta.

Per a moure missatges des d'una carpeta a una altra, seleccioneu el/s missatge/s que voleu moure i premeu la tecla M o seleccioneu Missatge Mou els missatges a. Apareixerà una llista de carpetes, seleccioneu la carpeta de la llista cap a la que voleu moure els missatges. Els missatges també es poden moure arrossegant-los des de la llista de missatges cap a una carpeta a la llista de carpetes.

Si teniu carpetes a les que accediu sovint, podeu afegir-les a la subfinestra de les vostres carpetes preferides a la cantonada superior esquerra. Afegiu-les mitjançant el menú contextual del &BDR; amb l'opció Afegeix a les carpetes preferides.

Podeu crear una carpeta virtual amb els paràmetres de cerca per a anar a qualsevol de les dues Edita Cerca als missatges..., Eines Cerca als missatges..., o la drecera de teclat S. Introduïu els vostres paràmetres de cerca en el diàleg. El nom per a la cerca al quadre de text Nom de la carpeta de cerca: a la part inferior, &pex;, `correus electrònics amb la paraula «Blog»`. Feu clic al botó Cerca. Ara seleccioneu el botó Obre la carpeta de cerca. La vostra carpeta de resultats restarà a la part inferior de la subfinestra de carpetes.

La creació de filtres per a moure automàticament els missatges a les carpetes especificades és una gran manera d'organitzar els missatges per llista de correu, remitent, assumpte, &etc; Per a més detalls, vegeu Filtres.

En el cas que rebeu missatges de correu electrònic des d'una font fiable, &pex;, un blog al que esteu subscrit, que estan en el format &HTML; i voleu habilitar la vista &HTML; només per a aquests correus electrònics. Ho podeu aconseguir fent el següent: Creeu una carpeta nova, establiu un filtre per a posar els correus electrònics a la carpeta nova, seleccioneu la carpeta i seleccioneu Carpeta Format predeterminat del missatge Prefereix &HTML; a text net.

Algunes accions comunes amb les carpetes són:

Carpeta Mou tots els missatges a la paperera

- Mou tots els missatges a la carpeta seleccionada cap a la carpeta de paperera.

Carpeta Arxiva la carpeta

- Crea un arxiu de la carpeta. Per a més detalls, vegeu Arxivar una carpeta.

Carpeta Suprimeix la carpeta

- Suprimeix una carpeta amb tots els seus missatges i subcarpetes.

Carpeta Elimina els missatges duplicats

- Cercarà a la carpeta seleccionada per als duplicats i després els suprimirà.

### Propietats de la carpeta

Exemple de Propietats de la carpeta Exemple de Propietats de la carpeta

Exemple de Propietats de la carpeta

El diàleg Propietats de la carpeta permet reanomenar i especificar totes les seves propietats. La majoria de les propietats tan sols estan disponibles per a les vostres carpetes i no per a una carpeta predeterminada com la safata d'entrada, &etc; De manera predeterminada, aquestes carpetes tampoc es poden reanomenar.

#### General

Si us cal reanomenar una carpeta, canvieu l'entrada en el camp Nom:.

Acció en tenir correu nou/sense llegir en aquesta carpeta està habilitada de manera predeterminada per a les carpetes noves, permet que es rebin a la carpeta les notificacions sobre missatges nous. Desmarqueu aquesta opció en les carpetes com correu brossa o paperera, de les que no voleu notificacions.

Per a quan responeu als missatges en aquesta carpeta, marqueu Mantén les respostes en aquesta carpeta si voleu que les respostes s'emmagatzemin en aquesta carpeta i no a la carpeta enviats configurada com a predeterminada.

Marqueu Oculta aquesta carpeta al diàleg de selecció de carpeta si no voleu que es mostri aquesta carpeta als diàlegs de selecció de carpeta, com ara els diàlegs Salta a la carpeta i Mou el missatge a....

De manera predeterminada, les carpetes noves utilitzen la identitat predeterminada. Desmarqueu l'opció Usa la identitat predeterminada i seleccioneu-ne una de nova des de la llista desplegable Identitat del remitent. Per a obtenir informació sobre les identitats, vegeu Configurar les identitats. Els missatges de resposta enviats directament seguiran emprant de manera predeterminada l'adreça A: del missatge d'acord amb la seva identitat corresponent.

Si feu treball en grup, podeu canviar el contingut, &pex;, calendari, notes, &etc; de la carpeta a la llista desplegable Contingut de la carpeta:.

Si compartiu la carpeta amb altres usuaris, podeu triar Comparteix l'estat de no llegit amb tots els usuaris, el qual mostrarà el mateix estat de sense llegir per a tots els usuaris.

Per exemple, un sistema de tiquets en què s'han de llegir tots els correus electrònics i múltiples usuaris són responsables de la lectura dels tiquets sense llegir.

#### Visualització

La secció Empra icones personalitzades us permet escollir icones diferents per a cada carpeta en la llista de carpetes.

Amb la llista desplegable Mostra la columna podreu establir la visualització de les columnes a la subfinestra de les capçaleres a Omissió, Remitent o Destinatari. Això és d'utilitat si utilitzeu una carpeta per a desar els missatges que envieu.

A la secció Llista de missatges podeu seleccionar i configurar una Agregació i el Tema per a aquesta carpeta diferent del predeterminat configurat als ajustaments del &kmail;. Per a més detalls, vegeu la pestanya Llista de missatges a la pàgina Aparença.

#### Recuperació

Si teniu un compte que no rep gaire correu i no voleu que el &kmail; consulti al servidor amb molta freqüència, podeu desmarcar Usa les opcions de la carpeta pare o del compte per a establir un interval més gran al botó de selecció de valors Sincronitza automàticament després de:.

A Opcions de recuperació podeu canviar l'opció Recupera sempre els missatges complets a Recupera els cossos dels missatges a petició si teniu una connexió lenta. Podeu programar el temps que el missatge romandrà localment en el següent botó de selecció de valors.

#### Plantilles

En aquesta pestanya podeu definir les plantilles específiques de la carpeta per a les carpetes personalitzades. Per a més detalls, vegeu la pestanya Plantilles estàndard a la pàgina Editor.

#### Caducitat

Podeu configurar la neteja automàtica o eliminació dels missatges de correu electrònic en aquesta pestanya. Marqueu la casella si voleu fer caducar automàticament els missatges llegits o sense llegir respectivament. Indiqueu la quantitat de dies en el botó de selecció de valors. Si no voleu eliminar permanentment els missatges, podeu assignar una carpeta per a moure'ls al quadre de text Mou els missatges caducats a: o al diàleg de selecció de carpeta. Una vegada hàgiu revisat els missatges i els vulgueu eliminar de forma permanent, podeu anar a les opcions de caducitat de la carpeta que escolliu per a moure'ls i establiu l'opció Suprimeix permanentment els missatges caducats, després feu clic a Desa els ajustaments i fes caducar ara.

Els missatges suprimits, finalitzat el seu període de caducitat no es podran restaurar, cal tenir cura amb aquest ajustament.

#### Pestanya Control d'accés (tan sols &imap;)

Aquí podeu gestionar les llistes de control d'accés (les &acl;) de les carpetes &imap;.

El servidor &imap; haurà de tenir configurat i habilitat &acl; a nivell d'usuari perquè aquesta pestanya sigui visible.

La &acl; actualment activa es mostra en la llista. Aquesta consisteix de parells d'ID de l'usuari i Permisos concedits als usuaris que s'identifiquen amb aquest ID de l'usuari.

Tingueu present que un únic ID de l'usuari pot fer referència a més d'un usuari. Segons el servidor &imap; i la seva configuració, poden haver-hi ID d'usuari que corresponguin a grups d'usuaris, usuaris anònims o a qualsevol usuari. Per a més informació consulteu el manual de la implementació específica del servidor &imap;.

Les &acl; es poden establir per carpeta.

Com tota la resta que succeeix quan s'està emprant &imap; desconnectat, us caldrà sincronitzar amb el servidor perquè els canvis es transfereixin cap al servidor.

Les &acl; d'&imap; defineixen molts permisos de gra fi que podeu atorgar o denegar als usuaris. En honor de la claredat, el &kmail; els presentarà en les cinc següents categories, entre les que podreu triar (si ja coneixeu les &acl; d'&imap; vegeu table-acl-summary per als detalls).

Cap

- Garanteix que els usuaris identificats per ID de l'usuari no disposin de cap permís. També és l'opció per omissió per als usuaris que no estiguin explícitament llistats (o implícitament, com a grup) en la &acl;. Aquests usuaris no veuran aquesta carpeta en la llista de carpetes d'&imap; que els mostren els seus clients de correu electrònic.

Lectura

- Garanteix que els usuaris identificats per ID de l'usuari disposin de permisos de lectura sobre aquesta carpeta. També inclou la capacitat perquè el client de correu marqui els missatges com a llegits i emmagatzemi aquesta informació en el servidor.

  Cada usuari disposa de la seva pròpia llista de correu llegit, d'aquesta manera els correus sense llegir seran marcats com a llegits després que algú altre els llegeixi.

  Aquests usuaris veuran aquesta carpeta en la llista de carpetes &imap; que els mostraran els seus clients de correu.

  Utilitzeu-ho per a crear una carpeta compartida perquè d'altra gent hi pugui llegir, però no modificar.

  Si fóssiu l'editor d'un bolletí de notícies, podríeu crear una carpeta per a distribuir-les, atorgar a tots permisos de lectura i desar el bolletí en aquesta carpeta en comptes d'enviar-la per correu electrònic a totes les adreces que heu aplegat.

Addició

- (també conegut com a Envia)

  Garanteix que els usuaris identificats per ID de l'usuari disposin de permisos per a llegir (vegeu a dalt) i enviar sobre aquesta carpeta.

  Utilitzeu-ho per a crear una carpeta compartida perquè d'altra gent hi pugui llegir i enviar missatges, però no modificar.

  Si voleu crear un fòrum de debat per a l'empresa, en comptes d'emprar un formulari web o un servidor usenet d'una empresa privada, podríeu crear una sèrie de carpetes (una per tema) i atorgar a tothom permisos per a llegir i enviar. En comptes d'enviar a un servidor &nntp; o escriure els missatges en un formulari web, la gent simplement escriuria els correus electrònics i els emmagatzemaria en la carpeta corresponent al tema del missatge.

Escriptura

- Garanteix que els usuaris identificats per ID de l'usuari disposin de permisos per a llegir, enviar (vegeu a dalt) i escriure els permisos sobre aquesta carpeta.

  Els permisos per a escriure en la carpeta inclou l'eliminació de missatges, la creació de subcarpetes i el desament d'altres atributs diferents dels llegits/sense llegir en el servidor (&pex;, sense resposta).

  Utilitzeu-ho per a crear una carpeta compartida perquè tothom hi disposi (gairebé, vegeu folders-properties-acl-all) dels mateixos permisos.

  En l'exemple folders-properties-acl-append, podríeu assignar permisos d'escriptura a un grup de persones que actuïn com a moderadors, els quals podrien eliminar enviaments que no es refereixin al tema i crear subcarpetes per a altres temes més específics en carpetes amb gran transit.

Tots

- Garanteix que els usuaris identificats per ID de l'usuari disposin de permisos per a llegir, enviar i escriure (vegeu a dalt), així com administrar els permisos, &ead;, el permís per a modificar l'&acl; d'aquesta carpeta.

  Aquest és el joc de permisos predeterminat per al propietari d'una carpeta.

table-acl-summary resumeix els permisos &acl; d'&imap; associats amb cada nivell de permisos.

#### Resum de permisos &acl;

Permisos &acl; | folders-properties-acl-none | folders-properties-acl-read | folders-properties-acl-append | folders-properties-acl-write | folders-properties-acl-all
Cerca |  | x | x | x | x
Lectura |  | x | x | x | x
Desat vist |  | x | x | x | x
Insereix |  |  | x | x | x
Enviament |  |  | x | x | x
Escriptura d'etiquetes |  |  |  | x | x
Crea |  |  |  | x | x
Suprimeix |  |  |  | x | x
Administració |  |  |  |  | x

#### Llista de correu

Si utilitzeu la carpeta per a una llista de correu obriu el diàleg Propietats de la carpeta de llista de correu amb Carpeta Gestiona la llista de correu... des del menú. Després haureu de marcar La carpeta manté una llista de correu per a associar aquesta carpeta amb la llista de correu. El següent seria fer clic a sobre de Detecta automàticament. El &kmail; intentarà esbrinar la informació sobre la llista de correu a partir del missatge que estigui seleccionat. Si el &kmail; no pogués determinar alguna de les adreces, hauríeu d'afegir manualment la informació que falti. Per a fer-ho, primer seleccioneu el Tipus d'adreça per a la que voleu afegir una adreça. Podeu triar entre:

Envia a la llista

- Aquesta adreça s'utilitza per a enviar els missatges a la llista de correu. Normalment es tracta d'una adreça de correu electrònic.

Subscriu a la llista

- Aquesta adreça s'utilitza per a la subscripció a la llista de correu. Pot tractar-se d'una adreça de correu electrònic o l'adreça d'una pàgina web.

Cancel·la la subscripció de la llista

- Aquesta adreça s'utilitza per a cancel·lar la subscripció a la llista de correu. Pot tractar-se d'una adreça de correu electrònic o l'adreça d'una pàgina web.

Arxius de la llista

- És l'adreça de l'arxiu de la llista de correu. Normalment es tracta de l'adreça d'una pàgina web.

Ajuda de la llista

- L'adreça que s'utilitza per a demanar ajuda per a aquesta llista de correu. Normalment es tracta d'una adreça de correu electrònic.

Després de seleccionar el Tipus d'adreça apropiat, hauríeu d'introduir l'adreça de correu electrònic o de la pàgina web i després fer clic a sobre d'Afegeix. Amb Elimina podreu eliminar les adreces.

Si heu afegit totes les adreces, podreu executar una acció, &pex;, anar als arxius de la llista, seleccionant el Tipus d'adreça adequat i després fent clic a sobre d'Invoca el gestor. Si hi ha una adreça de correu electrònic i una adreça de la pàgina web per a l'acció desitjada, abans de fer clic a sobre d'Invoca el gestor haureu de seleccionar el Gestor preferit. Seleccioneu el KMail si voleu enviar un missatge a l'adreça de correu electrònic i seleccioneu Navegador si voleu anar a la pàgina web.

A més d'invocar el gestor per a Envia a la llista podeu enviar un missatge nou a la llista de correu mitjançant Missatge Missatge nou a una llista de correu...

#### Drecera

Podeu definir una drecera de teclat per a accedir a la carpeta.

#### Manteniment

Aquesta pestanya mostra una visió general sobre el tipus de carpeta i la seva mida, el nombre de missatges llegits i sense llegir, i permet habilitar la indexació del text.

## Filtres de missatge

Després d'emprar el &kmail; durant un temps, podríeu trobar-vos que teniu problemes amb ordenar els missatges nous a la bústia d'entrada. Els filtres permeten realitzar certes accions sobre els missatges entrants i dur a terme accions manualment sobre els missatges seleccionats en una carpeta.

Els filtres consisteixen en un patró de cerca, les regles del qual s'utilitzen com a criteri per a determinar si un filtre s'haurà d'aplicar a un cert missatge, i una llista d'accions de filtratge, la qual descriu què és el que s'haurà de fer amb el missatge si el patró de cerca coincideix. Llegiu més a sobre dels patrons de cerca i les accions de filtratge en les següents subseccions.

Els filtres es consideren un després de l'altre, començant pel primer de la llista. S'executarà el primer en el que coincideixi el patró de cerca. També podreu configurar que s'apliquin la resta de filtres, però el comportament predeterminat és aturar el processament després de la primera coincidència.

Usualment, els filtres s'empren en els missatges entrants, però també són aplicables als missatges a enviar, arbitràriament a un missatge o grup de missatges qualsevol. Per a filtrar els missatges selectivament, seleccioneu a la llista de missatges aquells que voleu filtrar i premeu &Ctrl;J o seleccioneu Missatge Aplica el filtratge. Això aplicarà tots els filtres que tenen una marca per al filtratge manual en el diàleg de filtratge a aquests missatges.

### Creació ràpida de filtres

Hi ha dos mètodes per a crear un filtre: el mètode ràpid és utilitzant Missatge Crea un filtre... i seleccioneu un criteri des del submenú. Això cridarà al diàleg de filtratge que es presentarà amb un filtre nou que contindrà la primera regla del patró de cerca i la primera acció (com Mou a la carpeta) preestablerta. En la majoria de casos, l'únic que haureu de fer és seleccionar la carpeta a la que s'haurà de moure el missatge. Però també podeu, per descomptat, editar el filtre com més us agradi.

El més interessant d'aquest mètode és que creant un filtre sobre una llista de correu es realitzarà una intensa cerca per a identificar els missatges d'aquesta llista. Si ho aconseguiu, el suposat nom de la llista apareixerà com a una entrada del menú a Missatge Crea un filtre Filtra per la llista de correu....

El segon mètode és construir un filtre manualment cridant al diàleg de filtratge amb Arranjament Configura els filtres.... El diàleg de filtratge està descrit amb detall en la següent subsecció.

### El diàleg de filtratge

Aquest diàleg permet gestionar i editar la vostra llista de filtres.

Podreu fer això mitjançant Missatge Crea un filtre... o Arranjament Configura els filtres....

El diàleg està dividit en tres seccions principals sobre les pestanyes General i Avançat:

Filtres disponibles

- Aquest grup conté la llista de filtres i alguns botons d'acció per a modificar-los, &ead;, per a crear filtres nous, moure'ls amunt i avall per la llista, suprimir-los o reanomenar-los. Si seleccioneu un filtre de la llista, les seves propietats es mostraran a la meitat dreta del diàleg.

Criteri de filtratge

- En aquest grup podreu editar el patró amb el que els missatges hauran de coincidir perquè s'apliqui el filtre. Podeu seleccionar aquí totes les regles a aplicar o si n'hi ha prou amb una sola. Vegeu més endavant a la secció Patrons de cerca per a obtenir una descripció més detallada de cada un dels tipus de regla de cerca.

  Podeu fer clic a sobre de Més per a aconseguir una regla (inicialment buida) addicional que us ajudi a definir patrons més complexos i a sobre de Menys per a esborrar l'última regla. Neteja netejarà el patró, &pex;, eliminarà totes les regles menys dues i les deixarà a zero (buides).

  Les regles no vàlides o buides no seran avaluades.

Accions de filtratge

- En aquest grup podeu editar la llista d'accions que s'aplicaran a tots els missatges que coincideixin amb el patró de cerca definit. Vegeu tot seguit a Accions de filtratge per a una descripció més detallada de cada un dels tipus d'acció.

  Si voleu definir-ne més d'una podeu fer clic a sobre de Més per a obtenir una acció nova i a sobre de Menys per a eliminar l'última acció. Neteja netejarà la llista, &pex;, eliminarà totes les accions menys una i la deixarà a zero (buida).

  Les accions no vàlides o buides no seran avaluades.

Opcions avançades

- En aquest grup es poden definir algunes opcions avançades per als filtres, el qual us permetrà afinar millor el filtratge.

  Utilitzant la primera fila de caselles de selecció, podreu marcar l'aplicació del filtre corresponent: L'opció Aplica aquest filtre als missatges rebuts indica que el filtre serà aplicat als missatges entrants quan els rebeu (&ead;, en fer Comprova el correu). El filtre es pot aplicar a tots els missatges, però a tots els comptes &IMAP; en línia i a una selecció de carpetes d'entrada.

  L'opció Aplica aquest filtre als missatges enviats vol dir que el filtre s'aplicarà als missatges quan s'envien i l'opció Aplica aquest filtre en el filtratge manual controla si aplicar aquest filtre quan se selecciona específicament el filtratge (&ead;, en utilitzar Missatge Aplica el filtratge).

  Si Aplica aquest filtre als missatges enviats està marcada, el filtre s'activarà una vegada s'enviï el missatge i només afectarà la còpia local del missatge. Si la còpia del destinatari també s'ha de modificar, si us plau, feu servir Aplica aquest filtre abans d'enviar els missatges.

  La casella de selecció Si aquest filtre coincideix, atura aquí el procés controla si els filtres següents a l'actual seran o no aplicats, si coincideix el filtre actual.

  Si la casella de selecció Afegeix aquest filtre al menú «Aplica el filtratge» està marcada, aquest filtre serà inserit en el submenú Missatge Aplica el filtratge. Després podreu aplicar aquest filtre a un missatge. Una altra manera d'aplicar els filtres és utilitzar l'opció Missatge Aplica el filtratge del menú, la qual aplicarà tots els filtres -un rere l'altre fins que tots els que heu emprat o un dels filtres que coincideixi tingui establerta l'opció Si aquest filtre coincideix, atura aquí el procés.

Els filtres seran anomenats automàticament a menys que els reanomeneu específicament utilitzant el botó Reanomena.... El diàleg assumirà que haurà de continuar anomenant-los automàticament mentre el nom del filtre comenci per <.

Si apliqueu canvis als filtres mitjançant D'acord o Aplica, tan sols es copiaran els filtres vàlids al gestor intern de filtratge.

De manera semblant, les regles i accions buides seran eliminades del patró i la llista d'accions respectivament, abans que el filtre sigui desat.

### Patrons de cerca

L'ús més comú dels filtres és el filtratge del remitent dels missatges. Això es pot fer escollint el De. Una bona capçalera per a identificar les llistes de correu podria ser <destinatari>. Però un filtre pot emprar altres criteris de cerca. Cal tenir present que tots els patrons són interpretats gairebé insensiblement:

<missatge>

- Cerca en tot el missatge (&pex;, capçaleres, cos i adjunts, si n'hi ha cap);

<cos>

- Cerca en el cos del missatge (&pex;, en tot el missatge excepte les capçaleres);

<qualsevol capçalera>

- Cerca en les capçaleres del missatge;

<destinataris>

- Cerca en els camps A i CC de la capçalera del missatge;

<mida en bytes>

- Estableix el límit màxim o mínim per a la mida dels missatges;

<antiguitat en dies>

- Estableix el límit màxim o mínim per a l'antiguitat dels missatges;

<estat>

- Estableix les restriccions sobre de l'estat del missatge;

Qualsevol altre nom

- Cerca en el camp de la capçalera que és indicat per aquest nom.

La llista de possibles regles dependrà del que heu seleccionat en la primera llista desplegable. Les regles disponibles són:

Regla | Disponibles per a | Descripció
conté/no conté | tots els elements de cerca textual | Coincideix si els elements de la cerca contenen (o no contenen) el text indicat.
igual/no és igual | més elements de cerca textual | Coincideix si l'element cercat és igual (o no igual que) al text indicat.
coincideix amb l'expr. regular/no coincideix amb l'expr. regular | tots els elements de cerca textual | Coincideix si una part de l'element cercat coincideix (o no coincideix) amb l'expressió regular indicada. Si teniu instal·lat l'editor d'expressions regulars, podreu editar-la fent clic a sobre del botó Edita....
té un adjunt/no té un adjunt | <missatge> | Coincideix si el missatge conté un adjunt (o si no en té cap).
es troba a la llibreta d'adreces/no es troba a la llibreta d'adreces | més elements de cerca textual | Coincideix si l'element cercat conté una adreça que es trobi a la llibreta d'adreces (o si els elements cercats tan sols contenen adreces desconegudes). Per descomptat, aquesta regla tan sols tindrà sentit per a camps d'adreça com De o <destinataris>
es troba a la categoria/no es troba a la categoria | més elements de cerca textual | Coincideix si l'element cercat conté una adreça que es trobi a la categoria especificada en la llibreta d'adreces (o si l'element cercat no conté cap adreça que es trobi a la categoria especificada). Altra vegada, aquesta regla tan sols tindrà sentit per als camps d'adreça.
és igual que/no és igual que | elements de cerca numèrica | Coincideix si el valor de l'element cercat és igual que (o no és igual que) al valor especificat.
és més petit que | elements de cerca numèrica | Coincideix si el valor de l'element cercat és més petit que el valor especificat.
és més gran que | elements de cerca numèrica | Coincideix si el valor de l'element cercat és més gran que el valor especificat.
és més petit o igual que | elements de cerca numèrica | Coincideix si el valor de l'element cercat és més petit o igual que el valor especificat.
és més gran o igual que | elements de cerca numèrica | Coincideix si el valor de l'element cercat és més gran o igual que el valor especificat.
és/no és | <estat> | Coincideix si el missatge té (o no té) l'estat especificat.

### Acció de filtratge

L'ús més habitual dels filtres és ordenar els missatges entrants en diferents carpetes. Això es pot fer amb l'opció Mou a la carpeta. Aquesta és una llista de les accions possibles:

Mou a la carpeta

- Mourà el missatge a una altra carpeta, eliminant-lo de la carpeta actual si fos necessari. Actualment no podeu emprar carpetes &imap; com a destinació.

Copia a la carpeta

- Copiarà el missatge a una altra carpeta.

  En aquest moment no podeu emprar carpetes &imap; com a destinació.

Estableix la identitat a

- Establirà la identitat que s'emprarà si responeu a aquest missatge.

Marca com a

- Permetrà marcar els missatges com a llegits o importants (etiquetes), però també com a reenviats, resposts, &etc;

Envia una MDN falsa

- Enviarà una notificació falsa de processament del missatge (&ead;, un rebut de lectura) al remitent del missatge.

Estableix el transport a

- Establirà el mètode de transport (&pex;, &SMTP;) que s'utilitzarà si responeu a aquest missatge.

Estableix Respon-a a

- Modificarà el camp Respon a d'aquest missatge. Això pot ser d'utilitat per a llistes de correu que estableixen automàticament una adreça de resposta que no és del vostre gust.

Reenvia a

- Reenviarà el missatge com a inclòs (&ead;, com si haguéssiu seleccionat Missatge Reenvia Inclòs...) a altres adreces de correu electrònic. Podreu seleccionar la plantilla a utilitzar en reenviar amb aquest filtre des de la llista desplegable.

Redirigeix a

- Redirigirà el missatge a una altra adreça de correu electrònic.

Confirma el lliurament

- Retornarà un missatge al remitent indicant-li que el missatge ha estat entregat amb èxit, si ell ha requerit això.

  Aquesta acció permet seleccionar qui rebrà el rebut d'entrega que envieu. Encara es podran habilitar globalment les confirmacions de rebuda en el diàleg Configuració del &kmail;... ( pàgina Seguretat), recomanem que no els envieu a tothom, atès que poden emprar-se per al rastreig, &pex;, per a enviar missatges no sol·licitats segons el remitent.

Executa una ordre

- Executarà un programa, però no modificarà el missatge. Especifiqueu el camí complet cap al programa que voleu executar; el &kmail; es bloquejarà fins que aquest programa respongui. Si no voleu que el &kmail; es bloquegi afegiu «&» a l'ordre (i s'executarà en segon pla). També és possible passar-li al programa parts del correu: %0, %1, &etc; indicant els fitxers que representen les diferents parts del missatge. Per als missatges normals %0 és el text, %1 és el primer adjunt i així successivament. De manera addicional, s'envia tot el missatge al programa a través de l'entrada estàndard (stdin), i cada ocurrència de %{foo} se substituirà pel contingut de la capçalera «foo». Si necessiteu identificar el missatge a través de la seva ubicació d'emmagatzematge en el magatzem de l'Akonadi, podeu utilitzar les variables %{itemid} o %{itemurl} per a aconseguir-ho.

  Actualment això tan sols funciona si el missatge almenys conté un adjunt. No, %0 tampoc funcionarà si no es produeix aquesta situació!

  Aquí podeu introduir arbitràriament ordres complexes de l'intèrpret d'ordres, atès que el &kmail; utilitza un subintèrpret d'ordres per a executar la línia d'ordres, d'aquesta manera, funcionarà fins i tot quan ho faci aquesta ordre (dintre dels seus límits): ``uudecode``-o` `$(mktemp kmail-uudecoded.XXXXXX)` && `echo` `$'\a'``

Passa a través de

- Enviarà el missatge a un programa: si aquest programa retorna l'eixida, el missatge sencer (incloses les capçaleres) seran substituïdes per aquesta eixida. Si el programa no retorna cap eixida o finalitza sense retornar un codi que no sigui 0 (indicant l'error ocorregut), el missatge no canviarà. Especifiqueu el camí complet cap al programa. Tanmateix les substitucions %n, %{foo} a Executa una ordre són executades sobre la línia d'ordres.

  Cal tenir cura amb aquesta acció, ja que podríeu destruir amb facilitat els missatges si el programa de filtratge retorna dades malmeses o línies extra.

Elimina la capçalera

- Eliminarà tots els camps de capçalera del missatge que continguin un cert nom. Això és d'utilitat per a eliminar les capçaleres Reply-To: incorrectes.

Afegeix una capçalera

- Si aquest camp no existeix, afegirà un camp nou a la capçalera amb el nom i valor aportats. Si aquest camp ja existeix, el sobreescriurà amb el nom aportat (&pex;, capçaleres Received:), una d'elles serà sobreescrita i la resta restaran intactes -aquesta és una limitació de la que som conscients-. Pot ser útil combinar aquest filtre amb el filtre Elimina la capçalera, col·locat prèviament per a assegurar-se que en el missatge no hi ha altres capçaleres amb el mateix nom.

Reescriu la capçalera

- Cercarà el camp de la capçalera aportada, modificarà el seu contingut i la tornarà a escriure. La cadena cercada sempre s'interpretarà com a una expressió regular sensible a majúscules. La cadena de substitució s'inserirà literalment excepte que hi hagi conjunts de caràcters del tipus `\n`, `$n` i `${nn}`, a on `n` és un nombre positiu (d'un sol dígit, excepte en la tercera forma) o `0`. Aquestes construccions seran interpretades com a referències a subcadenes entre parèntesis a la cadena de cerca.

  Aquí també s'apliquen restriccions anàlogues com en l'acció Afegeix una capçalera.

Reprodueix un so

- Reproduirà el so especificat.

### Exemples de filtratge

El &kmail; encara no admet el ressaltat o el marcat de correus que tinguin una capçalera `Priority:` addicional. Si voleu que tots els missatges que continguin urgent es marquin amb l'etiqueta important, podeu emprar un filtre:

### Etiquetar els missatges urgents com a importants

1. Obriu el diàleg Arranjament Configura els filtres... i feu clic sobre la icona Nou sota la llista Filtres disponibles.

2. En l'àrea Criteri de filtratge, seleccioneu A qualsevol lloc de les capçaleres i conté des de les llistes desplegables i escriviu `Priority` en el camp de text. Seleccioneu el mateix criteri en la línia següent i escriviu `urgent` en el camp de text de la segona llista desplegable.

   De manera que el vostre filtre coincidirà amb tots els missatges que continguin un camp de capçalera Priority: urgent.

3. Baixeu fins a l'àrea Accions de filtratge. Seleccioneu Marca com a des de la primera llista desplegable. Es mostrarà una nova llista desplegable que conté les etiquetes a marcar. Seleccioneu Important des de la llista desplegable.

4. Potser voldreu que aquest filtre no eviti que s'apliquin les altres regles de filtratge de missatges, desmarcant amb cura, l'opció Si aquest filtre coincideix, atura aquí el procés.

5. Feu clic sobre D'acord, i ja estarà fet.

   Cal tenir present que us falta moure l'entrada del filtre Priority: urgent al capdamunt de llista de Filtres disponibles sempre que hi afegiu un filtre, de manera que no s'aturi el procés de filtratge en el primer filtre aplicat.

Si esteu subscrit a la llista (general) del &kde;, podeu crear una carpeta per a aquesta llista (anomeneu-la `KDE-General`) i empreu un filtre per a transferir automàticament els missatges nous (provinents de la llista) des de la bústia d'entrada a la carpeta `KDE-General`. El filtre es crearà de la següent manera:

### Filtrar una llista de correu

1. Escollir Missatge Crea un filtre Filtra per la llista de correu pot identificar la llista de correu (el nom de la llista haurà d'aparèixer a l'element de menú). En aquest cas, haurà funcionat i presentarà un filtre amb la condició List-Id conté <kde.kde.org> preestablerta. Podeu seleccionar la carpeta de destinació des de la llista desplegable que apareix a les Accions de filtratge i ja està.

   Si això no funciona, penseu en alguna manera única d'identificar els missatges que voleu filtrar. La (gairebé) única manera per als missatges de la llista de correu del &kde; és que sempre contenen kde@kde.org en el camp A: o CC:. Gairebé és l'única, ja que falla en els missatges creuats.

2. Seleccionar Arranjament Configura els filtres....

3. Prémer el botó Nou per a crear un filtre buit. Aquest apareixerà com a <desconegut>.

4. En l'àrea Criteri de filtratge, seleccioneu Tots els destinataris des de la primera llista desplegable, conté en la segona i escriviu `kde@kde.org` en el camp de text.

5. Passeu a la secció Accions de filtratge. En la primera llista desplegable seleccioneu Mou a la carpeta. Feu clic sobre la icona de la carpeta i apareixerà una llista de carpetes que contindrà una llista de les carpetes disponibles. Seleccioneu a la que voleu transferir els missatges filtrats. Per a aquest exemple, haureu de seleccionar KDE-General.

Podria ser que us calgui utilitzar un criteri de filtratge més agressiu per als vostres missatges. Per exemple, podria ser que tan sols vulgueu filtrar els missatges de la llista &kde; que ha escrit un amic vostre `Jordi Exemple <je@qualsevol.cat>`. Aquí és a on la resta de la secció criteri entrarà en acció:

### Estendre el filtre

1. Obriu la finestra Configura els filtres... i seleccioneu el filtre que acabeu de crear.

2. De moment voldreu filtrar tots els missatges que tenen `kde@kde.org` en el camp A: o CC: i que són d'en Jordi, marqueu el botó d'opció Coincideix amb tots els següents.

3. Ara, aneu a la segona regla de cerca i seleccioneu des dels menús llistats: Des de, conté i inseriu `je@qualsevol.cat` en el camp de text.

Ja disposeu d'un filtre que transferirà tots els missatges de la llista &kde; que vinguin des de `je@qualsevol.cat`.

### Optimització del filtre

És important saber que, per exemple, l'ordre dels filtres té un cert impacte sobre la celeritat del procés de filtratge. Aquí teniu algunes idees que us poden ajudar a millorar-lo:

Atura el processament de filtres tan aviat com sigui possible:

- Si teniu coneixement que un filtre finalment processa un cert tipus de missatges, assegureu-vos de marcar l'opció Si aquest filtre coincideix, atura aquí el procés per a aquest filtre. Això evitarà l'avaluació de la resta de regles de filtratge de tots els filtres subsegüents. (Vegeu les opcions avançades en el Diàleg de filtratge).

  Un exemple seria filtrar els missatges de les llistes de correu mitjançant la capçalera List-Id a carpetes diferents. Esbrinar que un missatge prové de la llista A implica que podeu evitar comprovar el filtre següent per als missatges de la llista B.

Considereu el cost de l'avaluació de les regles de filtratge:

- El temps necessari per a avaluar una regla de filtratge dependrà de la forma en la que estigui construïda la regla. En particular, la cerca d'una subcadena que utilitza l'operació conté és més ràpida que una coincidència de patrons que utilitzi l'operació coincideix amb l'expr. regular.

  Una altra dependència és la quantitat de dades que s'empren per a l'avaluació d'una regla de filtratge. Si la regla està basada en una capçalera de missatge, la seva avaluació normalment hauria de ser molt més ràpida que l'avaluació d'una regla basada en tot el missatge.

  Hauríeu d'intentar mantenir les regles de filtratge tan senzilles com sigui possible.

Comproveu l'ordre dels vostres filtres:

- Les diferents accions de filtratge tenen una complexitat diferent. Les accions de filtratge més cares són Passa a través de i Executa una ordre, perquè ambdues requereixen programes externs per a executar-se. Posant els filtres que tinguin aquestes accions al darrere dels altres filtres, reduireu el nombre de vegades que aquestes accions complexes són requerides, si la lògica del filtre ho permet.

  Un exemple seria filtrar els missatges d'una llista de correu i detectar el correu brossa. Per a la detecció del correu brossa normalment emprareu una eina externa mitjançant una acció Passa a través de. El filtratge dels missatges per a la llista de correu es fa mitjançant la capçalera List-Id. Si no voleu comprovar els missatges de la llista de correu per a veure si hi ha correu brossa, és millor emprar els filtres de missatges de les llistes de correu abans que el filtre per a la detecció del correu brossa. D'aquesta manera evitareu costoses i lentes comprovacions de correu brossa per a tots els missatges que s'hagin identificat com a missatges de llistes de correu.

### Registre del filtre

Si voleu verificar si els vostres filtres funcionen, podeu obrir un visor per al registre del filtre mitjançant Eines Visor del registre de filtratge....

En el visor, podreu configurar el registre del procés de filtratge. Podreu controlar el nivell de detall del registre, netejar-lo o desar-lo en un fitxer. El registre podrà proporcionar una valuosa informació si us cal depurar el seu procés de filtratge.

## Còpia de seguretat amb el &kmail;

En aquesta secció es descriuen les diferents solucions de còpia de seguretat dins del &kmail;.

### Arxivament

Carpeta Arxiva la carpeta...

- Aquesta característica també està disponible a través del menú contextual llançat amb un clic del &BDR;, després seleccioneu Arxiva la carpeta.... S'obrirà un diàleg que permet crear un sol arxiu de la carpeta seleccionada.

  La Carpeta: mostra la carpeta seleccionada, si voleu canviar la carpeta a arxivar, feu clic sobre la icona de la carpeta. La llista desplegable Format: permet escollir un format (les opcions són: zip, tar, tar.bz2 i tar.gz). Si voleu canviar el nom predeterminat o la ubicació, feu clic a la carpeta al final de Fitxer d'arxiu:.

  Marqueu la casella Esborra les carpetes i subcarpetes després de finalitzar si voleu que tot el que s'ha arxivat sigui eliminat. De manera predeterminada, s'arxivaran totes les subcarpetes, desmarqueu Arxiva totes les subcarpetes si només voleu arxivar la carpeta pare.

Arranjament Configura l'arxivat automàtic...

- Aquesta és una poderosa eina que es pot utilitzar per a ajudar a fer còpies de seguretat del vostre correu electrònic. Per a més detalls, vegeu Arxivat automàtic.

Arranjament Configura l'Agent per a arxivar una carpeta...

- Aquesta característica permet arxivar missatges de correu electrònic individuals a una carpeta especificada.

  Arxivar una carpeta es pot habilitar en funció de cada compte per a permetre-us arxivar missatges de correu electrònic individuals mitjançant el menú del clic dret.

  Captura de pantalla d'arxivar una carpeta

  Arxivar una carpeta s'utilitza per a arxivar missatges de correu electrònic individuals a una carpeta especificada. Per exemple, necessiteu arxivar tots els molestos rebuts de factures en un sol lloc. Arxivar una carpeta pot adaptar-se amb facilitat a aquestes necessitats. Utilitzeu Arranjament Configura l'Agent per a arxivar una carpeta... a la finestra del lector del &kmail; per a obrir un diàleg per a configurar-ho.

  Aquest diàleg tindrà una pestanya per a cadascuna dels vostres comptes configurats incloses les carpetes locals, i les necessitareu per a configurar tots els comptes que vulgueu utilitzar amb aquesta característica. La primera opció permet habilitar/inhabilitar l'agent per arxivar una carpeta. Per omissió està inhabilitat, per habilitar-lo marqueu la casella de selecció Habilita. Podeu definir la ubicació de la vostra carpeta Arxiu fent clic sobre la icona de carpeta al costat de Carpeta: i seleccionant la carpeta que voleu utilitzar. Per exemple, podeu crear una carpeta anomenada rebuts de factures fent clic a Subcarpeta nova... i escrivint `rebuts de factures` en el diàleg. Podeu triar una ubicació de carpeta en qualsevol lloc, &pex;, una carpeta en la vostra Carpetes locals o al servidor &imap;.

  Disposeu de diverses opcions sobre com s'han d'arxivar els missatges de correu electrònic:

  Carpeta única

- Utilitza la carpeta seleccionada, ordenats per data.

Carpeta per mesos

- Crea carpetes noves dins de la carpeta seleccionada, ordenats per mes.

Carpeta per anys

- Crea carpetes noves dins de la carpeta seleccionada, ordenats per any.

Ara, quan rebeu un rebut de factura, feu clic amb el &BDR; sobre el correu electrònic i seleccioneu Arxiva des del menú. El correu electrònic serà arxivat en la vostra carpeta d'arxiu configurada per a facilitar el seu visionat en el futur.

### Exportació

Eines Exporta les dades del &kmail;...

- Aquesta característica exporta els ajustaments i el correu local a un fitxer comprimit. Per a més detalls, vegeu Exportador dels ajustaments PIM.

## Restaurar i importar al &kmail;

Aquesta secció descriu la restauració i importació de les còpies de seguretat al &kmail;.

### Restaurar una còpia de seguretat del correu electrònic i dels ajustaments

Eines Exporta les dades del &kmail;...

- Si heu utilitzat l'Exportador dels ajustaments PIM per a crear còpies de seguretat del correu electrònic i o dels ajustaments locals, si us plau, utilitzeu-lo de nou per a importar-ho al &kmail;. Per a més detalls, vegeu Exportador dels ajustaments PIM.

### Opcions per a importar en el &kmail;

El &kmail; disposa d'un assistent d'importació per a realitzar amb facilitat la transició des d'una altra aplicació de correu electrònic.

Eines Assistent d'importació...

- Això inicia l'assistent d'importació i intenta detectar automàticament les dades d'una altra aplicació de correu electrònic. En el cas que no es trobin les dades de correu que voleu importar, utilitzeu la importació manual a continuació.

Fitxer Importa els missatges...

- Inicia l'assistent d'importació i permet l'elecció manual de les dades de correu a importar.

Si us plau, per als detalls llegiu la documentació Assistent d'importació.

## Usar múltiples comptes

Els múltiples comptes s'utilitzen per a comprovar els missatges de més d'una adreça de correu electrònic i/o servidor de correu. Seleccioneu Arranjament Configura el &kmail;... i feu clic a la pàgina Comptes per a afegir o canviar les opcions al vostre compte. Per a més informació a sobre de la pàgina Comptes vegeu la secció Com començar.

Per a comprovar els missatges d'un compte en particular, empreu el submenú Fitxer Comprova el correu a i seleccioneu el compte de correu que voleu. També podeu prémer durant un cert temps amb el botó del ratolí a sobre de la icona Comprova el correu a per a obtenir una llista dels comptes.

## Signar i encriptar missatges amb GnuPG

Aquesta és una breu introducció a sobre de com configurar la implementació de GnuPG (&GNU; Privacy Guard) del &kmail;. Donant-vos alguns consells d'ús de GnuPG. Aquesta secció ha estat escrita per a gent que és novella en aquesta àrea. Si esteu familiaritzat amb l'ús de GnuPG, podreu saltar-vos alguns dels següents passos.

Si us plau, consulteu també la &PMF; a sobre de GnuPG.

Els adjunts no se signaran/encriptaran si utilitzeu la implementació OpenPGP inclòs. Per a signar/encriptar haureu d'instal·lar el GnuPG i algunes biblioteques necessàries, llavors, podreu decidir per a cada adjunt si s'haurà o no de signar/encriptar.

El &kmail; ha de confiar en l'eixida de GnuPG i aquesta és substancialment diferent entre les diverses versions de GnuPG, pel que és molt important que feu proves per a comprovar que l'encriptatge funciona correctament abans de començar a utilitzar-lo activament. El &kmail; podria no avisar-vos d'algunes errades, pel que fora millor habilitar Mostra el text signat/encriptat després de l'edició.

Per a configurar i utilitzar la implementació de GnuPG en el &kmail; és necessari tenir instal·lat i configurat adequadament el GnuPG. Naturalment aquí no aconseguireu una completa introducció al GnuPG. Ja que tan sols es mencionaran els passos per a fer-lo anar. Per a més detalls, hauríeu d'anar a l'excel·lent documentació de GnuPG o al The &GNU; Privacy Handbook.

Certament, és una bona idea estudiar aquesta documentació com a una introducció a la criptografia amb claus públiques: Hi ha molta informació a sobre dels conceptes bàsics, els quals poden ajudar-vos a entendre el que està passant. Com moltes qüestions relacionades amb la seguretat.

Ara, començarem.

### Condicions prèvies

El &kmail; espera que el vostre binari GnuPG s'anomeni `gpg`. Si aquest no fos el cas, haureu de crear un enllaç simbòlic.

Si no ho heu fet així, haureu de generar un parell de claus (la clau secreta i la pública) per a la vostra identitat. Haureu de fer-ho emprant la línia d'ordres ``gpg` `--gen-key``. En aquest moment el &kmail; no disposa de la funcionalitat interna per a la generació de claus gpg. La identitat (normalment el vostre nom seguit per la vostra adreça de correu electrònic entre abraçadors, com ara `Jordi Exemple <jordi@exemple.cat>`) i la vostra frase de pas són importants per a la cooperació entre el &kmail; i GnuPG.

### GnuPG: Ajustaments relacionats amb el &kmail;

Seleccionar la pestanya Editor a la pàgina Seguretat de configuració, allí trobareu les següents opcions:

En encriptar els correus, també encripta sempre amb el certificat de la meva pròpia identitat

- Si aquesta opció està desmarcada i voleu enviar un missatge encriptat a algú, després d'haver-lo editat i encriptat ja no podreu llegir-lo una altra vegada. Habiliteu aquesta opció per a mantenir els missatges encriptats llegibles per a vosaltres.

Emmagatzema els missatges que s'enviïn encriptats

- Quan es marca aquesta casella, els missatges enviats seran emmagatzemats encriptats quan s'enviïn. Això no és recomanable, ja que no els podreu llegir més en el cas que caduqui un dels certificats.

Mostra sempre les claus d'encriptatge per a aprovar-les

- Obrirà un diàleg que us permetrà escollir les claus emprades per a cada destinatari al que envieu un missatge encriptat. Si aquesta opció està desmarcada, el &kmail; tan sols mostrarà aquest diàleg si no troba una clau per a un destinatari o si hi ha conflictes o preferències d'encriptatge sense establir.

Encripta automàticament els missatges sempre que sigui possible

- Si aquesta opció està marcada, el &kmail; encriptarà automàticament els missatges amb la implementació OpenPGP integrada o el connector PGP/&MIME;, això és per a cada destinatari per al que es trobi una clau PGP de confiança al vostre anell de claus i sempre que no li heu indicat al &kmail; que no xifrés els missatges enviats a certs destinataris. En cas de dubte, el &kmail; demanarà per si s'ha o no d'encriptar el missatge.

Ara que heu configurat l'eina d'encriptatge haureu de dir-li al &kmail; la clau OpenPGP que voleu emprar per a signar i encriptar els missatges. Per a fer-ho, aneu a la configuració de les Identitats i establiu la clau que s'haurà d'emprar sobre la pestanya Criptografia de configuració de la identitat.

Ara ja tindreu capacitat per a signar els missatges sortints. Per a permetre que la gent a qui envieu els vostres missatges encriptats verifiquin la vostra signatura, els haureu d'enviar la vostra clau pública o carregar-la a un servidor públic de claus GnuPG de manera que després la puguin obtenir des d'allí. Per a enviar missatges encriptats a altra gent o per a verificar els seus missatges signats us caldran les seves claus públiques. Podeu emmagatzemar la/es vostra/es clau/s pública/ques a un servidor públic de claus GnuPG.

### Signar els vostres missatges

Normalment editareu el missatge en la finestra de l'editor del &kmail;. Abans d'enviar-lo, marqueu la icona Signa que hi ha a la barra d'eines de la finestra de l'editor. Després, podreu enviar el missatge. La identitat que esteu emprant per a editar el missatge necessitarà estar connectada amb una clau OpenPGP a la secció Identitats del diàleg Configura. Per a signar el missatge, al &kmail; li caldrà conèixer la vostra frase de pas de GnuPG. Si no heu seleccionat Mantenir la frase de pas en memòria a la secció Seguretat, el &kmail; us la demanarà. D'altra manera, si ja la teniu en memòria, el &kmail; signarà el missatge sense preguntar.

### Encriptar els vostres missatges

Per a enviar un missatge encriptat a algú de qui teniu la seva clau pública, creeu el missatge a la finestra de l'editor. Després, quan l'envieu, marqueu la icona Encripta que hi ha a la barra d'eines de la finestra de l'editor. Cal tenir present que potser no haureu de marcar el botó si heu seleccionat l'opció Encripta automàticament els missatges sempre que sigui possible a la configuració del &kmail; (vegeu a dalt). Després envieu el missatge.

Si heu marcat el botó Encripta i el &kmail; no troba una clau que cassi amb el destinatari, se us mostrarà una llista amb totes les claus disponibles en el diàleg Selecció de la clau d'encriptatge. Si el &kmail; troba més d'una clau de confiança per a un destinatari, aquest us mostrarà una llista amb totes les claus per a aquest destinatari. En ambdós casos podreu seleccionar la/es clau/s que s'haurà/an d'emprar per a encriptar aquest missatge per al destinatari en qüestió. Utilitzant la casella de selecció Recorda la tria podreu desar la vostra selecció per als missatges futurs.

Si esteu emprant una clau per primera vegada, si hi ha un conflicte en les Preferències de l'encriptatge o si heu seleccionat Mostra sempre les claus d'encriptatge per a aprovar-les en la secció Seguretat de la finestra de configuració del &kmail;, apareixerà el diàleg Aprovació de la clau d'encriptatge. Aquí podreu seleccionar diferents claus per als destinataris i podreu establir les Preferències de l'encriptatge per a cada destinatari. L'opció predeterminada, Encripta sempre que l'encriptatge sigui possible, els encriptarà automàticament sempre que hi hagi una clau de confiança per a cada destinatari.

Tal com s'havia dit anteriorment, no podreu llegir els vostres propis missatges enviats si no marqueu En encriptar els correus, també encripta sempre amb el certificat de la meva pròpia identitat en la pàgina Seguretat de l'arranjament.

### Enviar la vostra clau pública

Prepareu un missatge per a la persona a la que voleu enviar la vostra clau pública. Llavors escolliu Adjunta Adjunta la meva clau pública en el menú de la finestra de l'editor: aquest adjuntarà la clau pública que teniu definida per a la identitat que esteu emprant en el missatge. Ara ja el podeu enviar.

Recordeu que de cap manera això no és una caixa forta, encara que signeu el missatge per a assegurar-vos que el destinatari rebrà la clau correcta. Hi pot haver un atac del tipus «algú-en-el-mig», que capturi el missatge i que en canviï la clau signant el missatge amb aquesta altra clau. Aquest és el motiu pel qual el destinatari haurà de verificar la clau adjuntada amb l'empremta digital amb la que li hagi arribat per un transport segur. Per a més detalls, vegeu la documentació de GnuPG.

### Rebre un missatge encriptat

Tot el que cal fer és seleccionar el missatge en el &kmail;. Llavors se us preguntarà per la vostra frase de pas. Després, si el missatge ha estat encriptat amb la vostra clau pública, el &kmail; provarà de desencriptar-lo i us el mostrarà en text net. (Si no fos així no podreu llegir-lo). El &kmail; emmagatzemarà els missatges de manera encriptada, de manera que ningú els pugui llegir sense conèixer la vostra frase de pas.

### Rebre una clau pública

Per a poder rebre una clau pública com a adjunt o via http, ftp o disquet. Abans de poder emprar aquesta clau per a xifrar un missatge destinat al propietari d'aquesta clau, haureu de verificar la clau (comprovar la seva empremta digital o cercar signatures de confiança). En acabat podreu afegir aquesta clau pública al vostre anell públic escrivint ``gpg` `--import` `nomfitxer`` a la línia d'ordres. Si la clau no està certificada amb una signatura de confiança no la podreu emprar per a encriptar missatges a menys que la signeu amb la vostra clau.

## L'assistent contra el correu brossa

### Bàsics

El &kmail; no disposa d'una solució pròpia per a detectar el correu brossa: els desenvolupadors creuen que emprar eines externes, però especialitzades, és la millor aproximació. El &kmail; utilitza aquestes eines amb la seva flexible arquitectura de filtratge. L'assistent contra el correu brossa us ajudarà amb la configuració inicial del filtratge.

Què pot fer l'assistent per a ajudar?

- Us donarà algunes opcions per a escollir com voleu que es configuri el filtratge del correu brossa. A més d'això, crearà automàticament les regles de filtratge apropiades.

Quines són les limitacions de l'assistent?

- Tan sols pot realitzar la configuració inicial dels filtres; i proveirà una configuració estàndard. Les modificacions manuals en els filtres existents encara no és considerada. En comptes d'això, aquests filtres seran sobreescrits per l'assistent.

Podeu activar l'assistent mitjançant Eines Assistent contra el correu brossa....

L'assistent explorarà el vostre ordinador a la cerca d'eines conegudes contra el correu brossa. També és possible emprar els resultats de les comprovacions de correu brossa que faci el vostre proveïdor de serveis, avaluant alguna capçalera d'informació que s'hagi afegit als missatges. Podeu permetre que l'assistent prepari al &kmail; perquè n'usi un o més en paral·lel. De tota manera, cal tenir en compte que usualment les operacions de les eines contra el correu brossa consumeixen força temps. El &kmail; pot arribar a aturar-se mentre cerca missatges de correu brossa, i podríeu tenir la sensació que el &kmail; no respon. Si s'alenteix massa el filtratge, si us plau, considereu l'eliminació de les regles de filtratge que ha creat l'assistent. Aquí hi ha algunes recomanacions que tenen a veure amb les eines implementades:

Bogofilter

- El Bogofilter és un filtre baiesià, el que vol dir que la detecció del correu brossa parteix d'una fase d'entrenament inicial. Per altra banda, és una eina força ràpida. D'aquí que sigui l'opció recomanable per a la gent que vol tenir una detecció ràpida del correu brossa, i no us preocupeu pel període d'entrenament necessari inicial abans que la taxa de detecció s'incrementi significativament.

SpamAssassin

- L'SpamAssassin és una eina força complexa per a lluitar contra el correu brossa. Tot i que el seu comportament en gran mesura depèn de la seva configuració, aquesta eina pot detectar força bé el correu brossa, fins i tot sense entrenament. De tota manera, la comprovació d'un missatge du una mica més de temps en comparació amb els filtres baiesians purs. Diguem, que no es tracta de l'eina adequada per a qui no disposa dels coneixements quant a les capacitats de l'SpamAssassin.

Annoyance-Filter

- Potser no es tracta de l'opció més escollida per les distribucions. Certament, és una eina per a especialistes.

GMX Spam Filter

- Si obteniu el correu del proveïdor de correu gratuït GMX, els vostres missatges ja es passen per un filtre de correu brossa. El resultat d'aquest procés està documentat en un camp especial de la capçalera de cada missatge. És possible emprar el contingut d'aquest camp de capçalera per a esbrinar quin missatge és correu brossa. Aquest filtratge no alentirà el sistema, perquè els missatges ja arriben processats.

### Avançat

Aquí teniu els detalls sobre com funciona l'assistent: El &kmail; pot utilitzar diverses eines externes per a detectar missatges amb correu brossa. Intentarà esbrinar automàticament quines d'aquestes estan instal·lades al vostre sistema i us les mostrarà en una llista. Podeu marcar les eines que voleu utilitzar al &kmail; per a detectar el correu brossa. Per descomptat, podeu tancar l'assistent, instal·lar una eina nova i tornar a iniciar una altra vegada l'assistent.

Si almenys heu marcat una eina, el &kmail; pot proporcionar filtres que permetin la classificació dels missatges com a correu brossa o no correu brossa. També proporciona accions per a permetre la classificació manual dels missatges. Aquestes accions estaran disponibles mitjançant el menú i les icones a la barra d'eines. Si qualsevol de les eines que heu seleccionat admet el filtratge baiesià (&ead;, un mètode per a detectar el correu brossa en base a l'anàlisi estadístic dels missatges), aquests missatges no tan sols seran marcats sinó que a més es podran transferir a les eines per a permetre que aprenguin i, d'aquesta manera, millorar la seva tassa de detecció.

A la segona pàgina, podreu triar algunes accions addicionals realitzar en el &kmail; respecte als missatges de correu brossa: Si voleu que els missatges detectats com a correu brossa es deixin en una carpeta en concret, seleccioneu la carpeta apropiada i marqueu l'opció Mou el correu brossa conegut a:. Si els missatges detectats com a correu brossa s'haurien de marcar com a llegits, llavors marqueu l'opció Marca els missatges de correu brossa detectats com a llegits.

Seleccionant almenys una de les eines disponibles permetreu que l'auxiliar finalitzi la configuració del filtre. L'assistent no tindrà en consideració cap regla de filtre existent, però n'afegirà de noves les substituirà. En qualsevol cas, és possible que vulgueu inspeccionar el resultat d'aquest procés en el Diàleg de filtratge. L'assistent també crearà botons de barra d'eines per a marcar els missatges com a correu brossa o com a correu legítim. Cal tenir en compte que la classificació de missatges com a correu brossa també els pot moure a la carpeta especificada, si heu seleccionat l'opció adequada.

### Alguns detalls més per a experts

L'assistent utilitza la informació emmagatzemada en un fitxer de configuració especial anomenat `kmail.antispamrc` (emmagatzemat en el directori de configuració global o local del &kde;). En primer terme comprovarà la configuració global i després la local: si el fitxer de configuració local conté entrades amb números de versió majors (nous) per eina, llavors s'utilitzaran les dades de configuració del fitxer local. D'aquesta manera, ambdós, administradors i usuaris podran actualitzar la configuració de l'assistent.

La detecció de missatges de correu brossa és arxivada creant accions passa a través de, una eina prèvia dins d'un filtre especial. Un altre filtre contindrà les regles per a avaluar els missatges de correu brossa detectats i les accions per a marcar-los, i (de manera opcional, segons l'elecció de l'assistent), moure'ls a una carpeta. Ambdós filtres estan configurats perquè es puguin aplicar als missatges entrants i al filtratge manual.

Calen dos filtres per a classificar el correu legítim i el correu brossa. Han de contenir accions per a marcar apropiadament els missatges. Tal com s'ha mencionat anteriorment, el filtre per a classificar com a correu brossa té una altra acció suplementària per a moure el missatge a una carpeta predefinida. Si les eines seleccionades admeten el filtratge baiesià, l'assistent crearà accions de filtratge addicionals per a passar el missatge a les eines (accions del tipus executa una ordre) en el mode d'aprenentatge apropiat.

Si voleu afinar el procés de filtratge, podríeu estar interessats en el capítol sobre l'Optimització del filtratge.

## L'assistent contra els virus

### Bàsics

El &kmail; no disposa d'una solució pròpia per a detectar virus: els desenvolupadors creuen que emprar eines externes, però especialitzades, és la millor aproximació. El &kmail; utilitza aquestes eines amb la seva flexible arquitectura de filtratge. L'assistent contra els virus us ajudarà amb la configuració inicial del filtratge.

Què pot fer l'assistent per a ajudar?

- Us donarà algunes opcions per a escollir com voleu que es configuri el filtratge de virus. A més d'això, crearà automàticament les regles de filtratge apropiades.

Quines són les limitacions de l'assistent?

- Tan sols pot realitzar la configuració inicial dels filtres i proveirà una configuració estàndard. Encara no és possible la modificació dels filtres existents.

Podeu activar l'assistent mitjançant Arranjament Assistent contra els virus....

### Avançat

L'assistent contra els virus bàsicament funciona exactament com l'assistent contra el correu brossa. Aquí teniu els detalls sobre com funciona l'assistent: El &kmail; pot emprar diverses eines externes per a detectar missatges amb virus. Intentarà trobar automàticament quines d'aquestes eines estan instal·lades al vostre sistema i us mostrarà el resultat de la cerca. Podeu marcar les eines que voleu que usi el &kmail; per a detectar virus. Per descomptat, podeu tancar l'assistent, instal·lar una eina nova i tornar a iniciar una altra vegada l'assistent.

Si almenys heu escollit una eina, podreu seleccionar algunes accions per a ser fetes en el &kmail; respecte als missatges que continguin virus: Per a permetre que el &kmail; detecti els missatges que continguin virus, obligatòriament haureu de marcar l'opció Comprova els missatges usant les eines contra els virus. Si voleu que els missatges detectats com a infectats per virus es deixin en una carpeta en concret, escolliu dita carpeta i marqueu l'opció Mou els missatges amb virus detectats a la carpeta seleccionada. Si aquests missatges haurien de ser addicionalment marcats com a llegits, llavors marqueu l'opció A més a més, marca els missatges amb virus detectats com a llegits.

Seleccionant almenys una d'aquestes opcions permetreu que l'auxiliar finalitzi la configuració del filtre. L'assistent no tindrà en consideració cap regla de filtre existent, però n'afegirà de noves. En qualsevol cas, és possible que vulgueu inspeccionar el resultat d'aquest procés en el Diàleg de filtratge.

### Detalls

L'assistent empra la informació emmagatzemada en un fitxer de configuració especial anomenat `kmail.antivirusrc` (emmagatzemat en el directori de configuració global o local del &kde;). En primer terme comprovarà la configuració global i després la local: si el fitxer de configuració local conté entrades amb números de versió majors (nous) per eina, llavors s'utilitzaran les dades de configuració del fitxer local. D'aquesta manera, ambdós, administradors i usuaris podran actualitzar la configuració de l'assistent.

La detecció de missatges que contenen virus és arxivada creant accions passa a través de l'eina mitjançant un filtre especial. Un altre filtre contindrà les regles per a avaluar els missatges infectats amb virus detectats i les accions per a marcar-los, i (de manera opcional, segons l'elecció de l'assistent), moure'ls a una carpeta. Ambdós filtres estan configurats perquè es puguin aplicar als missatges entrants i al filtratge manual.